Rikunarita-ORG/Wikinium huggingface dataset:
# தங்க சேவல் விருதுகள்

| தங்க சேவல் விருதுகள் |
| --- |
| தங்க சேவல் விருதுகள் |
| விளக்கம் | திரைப்பட விருதுகள் |
| நாடு | சீனா |
| வழங்குபவர் | சீன திரைப்பட சங்கம் |
| முதலில் வழங்கப்பட்டது | 1981 |

 **தங்க சேவல் விருதுகள்** சீனாவின் பிரதான நிலப்பரப்பில் வழங்கப்படும் திரைப்பட விருதுகள் ஆகும். 1981 இல் தொடங்கப்பட்ட இந்த விருதுகள் முதலில் ஆண்டுதோறும் வழங்கப்பட்டன. இந்த விருதின் பெயர் சீன சோதிடத்தின் சேவல் ஆண்டிலிருந்து (1981) வந்தது. விருது பெறுபவர்கள் தங்க சேவல் வடிவத்தில் ஒரு சிலையைப் பெறுகிறார்கள், மேலும் திரைப்பட தயாரிப்பாளர்கள், திரைப்பட வல்லுநர்கள் மற்றும் திரைப்பட வரலாற்றாசிரியர்களின் நடுவர் மன்றத்தால் இவர்கள் தேர்ந்தெடுக்கப்படுகின்றனர். இந்த விருதுகளை சீனா திரைப்பட சங்கம் வழங்குகிறது.

1992 இல், தங்க சேவல் விருதுகளும் நூறு மலர்கள் விருதுகளும் ஒரே தேசிய விழாவாக இணைக்கப்பட்டன.

தங்க சேவல் விருதுகள் மற்றும் நூறு பூக்கள் விருதுகள் 2005 முதல் மாற்று ஆண்டுகளில் நடத்தப்படுகிறது.இதில் தங்க சேவல் விருது விழா ஒற்றைப்படை ஆண்டுகளில் நடைபெறுகிறது. விழாவின் கடந்த இரண்டு ஆண்டுகளில் உள்ள படங்கள் தங்க சேவல் விருதுகளுக்கு தகுதியானவை.

## விருதுகள் பிரிவுகள்

* சிறந்த படம்
* சிறந்த இயக்குநர்
* சிறந்த நடிகர்
* சிறந்த நடிகை
* சிறந்த துணை நடிகர்
* சிறந்த துணை நடிகை
* சிறந்த எழுத்து
* சிறந்த அறிமுக இயக்குநர்
* சிறந்த ஒளிப்பதிவாளர்
* சிறந்த இசை
* சிறந்த கலை இயக்குநர்
* சிறந்த மதிப்பெண்
* சிறந்த டிவி படம்
* சிறந்த ஆவணப்படம்
* சிறந்த அனிமேஷன்
* வாழ்நாள் சாதனையாளர் விருது

## குறிப்புகள்

## வெளி இணைப்புகள்

* (சீனம்) Article about Golden Rooster Awards and list of past award winners பரணிடப்பட்டது 2006-10-19 at the வந்தவழி இயந்திரம் at China.com.cn
* IMDB Summary for the Golden Rooster Awards பரணிடப்பட்டது 2009-02-16 at the வந்தவழி இயந்திரம்
* List of winners
# இணைய நெறிமுறைத் தொலைக்காட்சி

உலகில் ஐபி டிவி உள்ள நாடுகளைக் குறிக்கும் வரைபடம்.
  நாட்டின் சில பகுதிகளிலாவது ஐபி டிவி ஒளிபரப்பப்படும் நாடுகள்
**இணைய நெறிமுறைத் தொலைக்காட்சி**  (*Internet Protocol television*, **IPTV**) அல்லது **ஐபி டிவி** வழமையான புவிப்புற, செய்மதி மற்றும் கம்பி வடத் தொலைக்காட்சி வடிவங்களில் அல்லாது இணையம் போன்ற சிப்ப மாற்றுப் பிணையம் வழியே இணைய நெறிமுறை கட்டமைப்பில் பரப்பப்படும் தொலைக்காட்சி சேவைகளாகும்.

இணைய நெறிமுறைத் தொலைக்காட்சியை மூன்று முதன்மை வகைகளாகப் பிரிக்கலாம்:

* நேரலைத் தொலைக்காட்சி, நடப்பு நிகழ்ச்சித் தொடர்பான இடைவினைகளுடனோ இல்லாமலோ;
* பிறிதொரு நேரத் தொலைக்காட்சி: விட்டதைப் பிடி தொலைக்காட்சி (சில நாட்களுக்கு அல்லது மணிகளுக்கு முந்திய தொலைக்காட்சி நிகழ்ச்சிகளின் மறு ஒளிபரப்பு), மீள்-பரப்பு தொலைக்காட்சி (தற்போதைய தொலைக்காட்சி நிகழ்ச்சியை முதலிலிருந்து மீள் ஒளிபரப்பு);
* கோரிய நேரத்து ஒளிதம் (VOD): தொலைக்காட்சி நிகழ்ச்சிகள் அல்லாது பிற ஒளிதங்களின் பட்டியல் மூலமாக பார்வையிடுதல்.

இணைய நெறிமுறைத் தொலைக்காட்சி இணையத் தொலைக்காட்சியிலிருந்து வேறுபட்டது; ஐரோப்பிய தொலைத்தொடர்பு சீர்தர நிறுவனம் போன்றவற்றால் வரையறுக்கப்பட்டு தொலைதொடர்பு பிணையங்களில் அதிவிரைவு அணுக்க அலைவரிசைகள் மூலம் பயனரின் வீட்டிற்கு தொலைக்காட்சி அணுக்கப் பெட்டி அல்லது பிற பயனர் இடத்து கருவிகளுக்கு பரப்பப்படுகிறது.

இந்தியாவில் பிஎஸ்என்எல், எம்டிஎன்எல், ஏர்டெல் மற்றும் ரிலையன்சு தொலைதொடர்பு நிறுவனங்கள் நாட்டின் பெருநகரங்களில் இச்சேவையை வழங்கி வருகின்றன.

## இணைய நெறிமுறைத் தொலைக்காட்சியின் அங்கங்கள்

* தொலைக்காட்சி தலை-முனையம்: இங்கு நேரலை தொலைக்காட்சி அலைவரிசைகள் குறியீடு/மறையீடு இடப்பட்டு இணைய நெறிமுறை பன்முகப்பரப்புகை ஓடைகளாக (multicast stream) அனுப்பப்படுகின்றன.
* கோரிய நேரத்து ஒளித தளம்: இங்கு கோரிய நேரத்து ஒளிதங்கள் சேமிக்கப்பட்டு பயனர் கோரும் நேரத்தில் இணைய நெறிமுறை ஓர்முகப் பரப்புகை ஓடையாக (unicast stream) அனுப்பப்படுகின்றன.
* இடைவினை வாயில்: பயனர் தமக்கு வழங்கப்படும் பல்வேறு ஐபி டிவி சேவைகளிலிலிருந்து வேண்டிய சேவையை பட்டியல்களிலிலிருந்து தேர்ந்தெடுத்தல்.
* பரப்புகை பிணையம்: இணைய நெறிமுறை (ஓர்முக மற்றும் பன்முக) சிப்பங்களை சிப்ப மாற்று பிணையம் ஒன்றின் மூலம் பரப்புதல்.
* வீட்டு முனையம்: பயனர் வீட்டில் தரவு இணைப்பு முடிவுறும் கருவி.
* பயனரின் தொலைக்காட்சி அணுக்கப் பெட்டி: பயனரின் வீட்டில் தொலைக்காட்சி மற்றும் கோரிய நேரத்து ஒளித அடக்கங்களை மறையீடு/குறியீடு நீக்கி தொலைக்காட்சிப் பெட்டியில் காட்டுதல்.

## சேவைப் பொதி

வீட்டுப் பயனாளர்களுக்கு ஐபி டிவி கோரிய நேரத்து ஒளிதத்துடன் பெரும்பாலும் பிற இணையச் சேவைகளான இணைய அணுக்கம் மற்றும் இணைய நெறிமுறைவழி ஒலிச் சேவைகளுடன் பொதிந்து வழங்கப்படுகின்றன. ஐபி டிவி, விஓஐபி, இணைய அணுக்கம் மூன்றும் இணைந்த வணிக வழங்கல்கள் *மும்மடி இயக்கச்* சேவை எனப்படுகிறது. இவை நகர்பேசி சேவையுடன் வழங்கப்படின் *நான்முறை இயக்கம்* எனப்படுகிறது.

## வெளி இணைப்புகள்

* ITU IPTV Focus Group பரணிடப்பட்டது 2008-11-26 at the வந்தவழி இயந்திரம்
* Ars Technica: An Introduction to IPTV
* IPTV over IMS பரணிடப்பட்டது 2013-07-23 at the வந்தவழி இயந்திரம்
* Internet-connected TVs finally arrive
* "Does Video Delivered Over A Telephone Network Require A Cable Franchise?" AEI-Brookings Joint Center for Regulatory Studies
# வென் ஜியாபாவோ

சீனாப் பிரதமர் வென் ஜியாபாவோ
**வென் ஜியாபாவோ** (ஆங்கிலம்:Wen Jiabao) (பிறப்பு 19 செப்டம்பர் 1942) சீனாவின் தற்போதைய பிரதமர் ஆவார். பதவியின் அடிப்படையில் இவரே சீன மக்கள் குடியரசின் அதிகாரபூர்வ தலைவர். ஜியாபாவோ அடிப்படையில் நிலவியல் மற்றும் பொறியியல் துறையை பின்புலமாக கொண்டவர். 1968 ஆம் ஆண்டில் பீஜிங் நிலவியல் கல்விமையத்தில் முதுகலை பட்டம் பெற்றார். அதனைத் தொடர்ந்து கன்சு மாகாணத்தில் பணிபுரிந்த வென் சில ஆண்டுகளில் அரசியலுக்குள் நுழைந்தார். ஜாவோ ஜியாங் போன்ற தலைவர்களுடன் சேர்ந்து 1989 ஆம் ஆண்டு தியனன்மென் சதுக்கம் எதிர்ப்புப் போராட்டங்களில் பங்கேற்றார். 1998 ஆம் ஆண்டிலிருந்து 1993ஆம் ஆண்டுவரை ஜூ ரோங்ஜி பிரதமராக இருந்த காலகட்டத்தில் சீனாவின் துணை பிரதமர் (Vice Premier of the People's Republic of China) ஆக இருந்தார். இந்த கால கட்டத்தில் இவர் விவசாயம் மற்றும் நிதி இலாகாக்களை கவனித்தார். 2003 ஆம் ஆண்டில் சீனாவின் பிரதமராக பதவியேற்றார். சில உலகலாவிய ஊடகங்களாலும், சீன மக்களாலும் இவரை 'மக்களின் பிரதமர்' (the people's premier) எனப் புகழ்கின்றனர்.

## மேற்கோள்கள்
# சீனப் புரட்சி (1949)

**சீனப் புரட்சி 1949** என்பது சீன உள்நாட்டுப் போரில் சீனப் பொதுவுடமைக் கட்சியின் புரட்சியையும் வெற்றியையும் குறிக்கிறது. சீன பொதுவுடமைக் கட்சியின் அதிகாரபூர்வ வரலாற்றில் இது விடுதலைப் போர் எனப்படுகிறது.

சீனப் பொதுவுடமைக் கட்சிக்கும், குவோமின்டாங் அல்லது சீனத் தேசியவாதக் கட்சிக்கும் இரண்டாவது சீன-சப்பானிய போரிக்குப் பின்னர் மூண்டும் முரண்பாடு நிகழ்ந்தது. இதில் சோவியத் ஒன்றியத்தில் இருந்து பொதுவுடமைக் கட்சி சிறிய அளவு உதவி பெற்றது. ஐக்கிய அமெரிக்காவிடம் இருந்து சீனத் தேசியவாதக் கட்சி உதவி பெற்றது. மாவோவின் திறமையான மக்கள் ஒன்று திரட்டலிலும், ஒழுங்கமைப்பில், படை நகர்த்தலாலும் ஆள் தொகையில், ஆயுதப் பலத்தில் பலம் குறைந்த சீனப் பொதுவுடமைக் கட்சி வெற்றி பெற்றது.
# சுயேச்சை (அரசியல்)

அரசியலில், **சுயேச்சை** (*independent*) எனப்படுபவர் எந்த ஒரு அரசியல் கட்சியையும் சாராத நிலையில் போட்டியிடும் ஒரு அரசியல்வாதி ஆவார். இவர்கள் பொதுவாக ஒரு நாட்டின் முக்கிய அரசியல் கட்சிகளுக்கிடையேயான கொள்கை வேறுபாடுகளுக்கு நடுவில் நிற்பவர்களாக இருப்பர் அல்லது அரசியல் கட்சிகள் முக்கியமாகக் கருதாத சில பிரச்சினைகளை முன்னெடுத்து தேர்தலில் போட்டியிடுவார்கள். வேறு சிலர் அரசியல் கட்சி ஒன்றுடன் இணைந்தவர்களாக, ஆனால் அக்கட்சியின் சின்னங்களுக்குக் கீழே போட்டியிட விரும்பாதவர்களாக இருப்பார்கள். இன்னும் சில சுயேச்சை வேட்பாளர்கள் ஒரு பொது அமைப்பில் அங்கம் வகிப்பதற்காக அரசியல் கட்சி ஒன்றைத் தோற்றுவித்து சுயேச்சைக் குழுவாகப் போட்டியிடுவர்.

## இந்தியா

இந்தியாவில் நாடாளுமன்றம், சட்டமன்றம் போன்றவற்றிற்கு சுயேட்சைகள் பலர் தேர்ந்த்தெடுக்கப்படுகின்றனர். இந்தியாவின் முதல் பொதுத் தேர்தலிலுக்குப் பிறகு 1952 இல் அமைந்த மக்களவையில் ஆளும் கட்சியான இந்திய தேசிய காங்கிரசுக்கு அடுத்து மிகப்பெரிய எண்ணிக்கையில் அதாவது 36 சுயேட்சை உறுப்பினர்கள் மக்களவையில் இருந்தனர். முதல் ஐந்து மக்களவைகளில் 15 அல்லது அதற்கு மேற்பட்ட சுயேட்சைகள் இருந்தனர். நெருக்கடி நிலைக்குப் பிறகு அமைந்த 1977 மக்களவையில் சுயேட்சைகளின் எண்ணிக்கை ஏழாக சரிந்தது. 1980 இல் அது மேலும் குறைந்து நான்கு பேர் மட்டுமே தேர்ந்தெடுக்கப்பட்டனர். 1991 இல் ஒரே ஒரு சுயேட்சை மட்டுமே மக்களவைக்குத் தேர்ந்தெடுக்கபட்டார். 1996 தேர்தலில் சுயேட்சைகளில் எண்ணிக்கை 11 ஆக உயர்ந்தது. 2014 மக்களவையில் சுயேட்சைகளின் எண்ணிக்கை மூன்றாக சரிந்தது. 2019 தேர்தலில் நான்கு சுயேட்சைகள் தெரிவுபெற்றனர்.

## மேற்கோள்கள்

## வெளி இணைப்புகள்
# சுன் தக் மையம்

சான் தக் மையம் (நடுவில்)
சான் தக் மையத்தில் உள்ள பல்பொருள் வர்த்தக மையம்
சான் தக் மையத்தில் படகு முனையம்
**சான் தக் மையம் (Shun Tak Centre)** ஆங்காங் தீவின் வடக்கு பகுதியில் அமைந்துள்ள ஓரு வர்த்தக மற்றும் போக்குவரத்து மையம் ஆகும். இந்த கட்டிடம் 38 மாடி இரண்டு அலுவலக கோபுரங்களை கொண்டது மற்றும் ஆங்காங்-மக்காவு படகு முனையத்தை கொண்ட 4 மாடி மேடையை உள்ளடக்கியது.

**சான் தக் மையம்** மக்காவ் கேசினோ அதிபரான டாக்டர் ஸ்டான்லி ஹோவின் முதன்மை ஹாங்காங்கின் இயக்க நிறுவனமான சான் தக் குழுமத்தின் தலைமையகம் சான் தக் மையம் ஆகும்.

## வரலாறு

சான் தக் மையம் பழைய ஆங்காங்-மக்காவு படகு முனையம் மற்றும் சியுங் வான் இரவு சந்தையின் தளத்தில் கட்டப்பட்டது. முதல் பகுதி, 1984 இல் நிறைவடைந்தது.

இந்த வளாகத்தை ஆங்காங் கட்டிடக்கலை மற்றும் பொறியியல் நிறுவனமான பென்ஸ் ராபின்சன் வடிவமைத்து உள்ளூர் ஒப்பந்தக்காரர் கிப் கிங் கட்டுமானத்தால் கட்டப்பட்டது. கட்டுமானம் ஜனவரி 1981 இல் தொடங்கியது.

## போக்குவரத்து

சான் தக் மையம் ஒரு சிறிய போக்குவரத்து மையமாகும், இது எம்.டி.ஆரின் சியுங் வான் நிலையத்திற்கு நேரடியாகவும், பேருந்து நிலையம, ஒரு பெரிய மகிழுந்து நிலையம் மற்றும் மக்காவு மற்றும் சீனாவுக்கு படகு சேவைகளுக்கான படகு போக்குவரத்துகளையும் கொண்டுள்ளது.

## மேலும் காண்க

* ஹாங்காங்கில் உள்ள கட்டிடங்கள் மற்றும் கட்டமைப்புகளின் பட்டியல்

## மேற்கோள்கள்
# மேரியட் இன்டர்நேஷனல்

மேரிலாந்தின் பெதஸ்தாவில் உள்ள மேரியட் இன்டர்நேஷனலின் தலைமையகம்பெதஸ்தா, மேரிலாந்து
**மேரியட் இன்டர்நேஷனல்**, இன்க். என்பது அமெரிக்க நுண்காட்சி நிறுவனம் ஆகும். இது விடுதி, வசிப்புகள் மற்றும் காலையிட சொத்துக்கள் உட்பட விடுதிகள் மற்றும் அதற்கான உரிமங்களை இயங்குகிறது, பயனர் மற்றும் உரிமம் பெற்றுள்ள க бренங்கள். மேரியட் இன்டர்நேஷனல் 36 ஹோட்டல் மற்றும் டைம்ஷேர் பிராண்டுகளை 9,000 இடங்கள் மற்றும் 1,597,380 அறைகளுடன் அதன் நெட்வொர்க் முழுவதும் (2023 ஆம் ஆண்டு நிலவரப்படி) கொண்டுள்ளது. மேரியட் இன்டர்நேஷனல் தலைமையகம் மேரிலாந்தின் பெதஸ்தாவில் உள்ளது. இந்த நிறுவனம் ஜே. வில்லார்ட் மேரியட் <ஐடி1] மற்றும் அவரது மனைவி ஆலிஸ் மேரியட் [ஐடி2] ஆகியோரால் நிறுவப்பட்ட மேரியட் கார்ப்பரேஷனின் விருந்தோம்பல் பிரிவின் வாரிசு ஆகும்.

கிடைக்கக்கூடிய அறைகளின் எண்ணிக்கையின் அடிப்படையில் மேரியட் இன்டர்நேஷனல் உலகின் மிகப்பெரிய ஹோட்டல் நிறுவனமாகும். இது 141 நாடுகள் மற்றும் பிரதேசங்களில் 1,597,380 அறைகளைக் கொண்ட 8,785 சொத்துக்களைக் கொண்ட 36 பிராண்டுகளைக் கொண்டுள்ளது. இந்த 8,785 சொத்துக்களில் 2,046 சொத்துக்கள் மேரியட்டுக்குச் சொந்தமானவை ஆனால் சொந்தமற்றவை, 6,563 சொத்துக்கள் மேரியடுடன் உரிம ஒப்பந்தங்களின் கீழ் சுயாதீன விருந்தோம்பல் நிறுவனங்களுக்குச் சொந்தமானவை மற்றும் நிர்வகிக்கப்படுகின்றன, மேலும் 50 சொத்துக்கள் மேரியோடுக்குச் சொந்தமானவை. இந்நிறுவனம் 20 ஹோட்டல் முன்பதிவு மையங்களையும் இயக்கி வருகிறது.

வொல்ஃப்ஸ்பர்க் உள்ள ரிட்ஸ்-கார்ல்டன்
ஜே. டபிள்யூ மேரியட், தி மால் ஆஃப் அமெரிக்கா
பிராவிடன்ஸில் உள்ள அலோஃப்ட் ஹோட்டல்பிராவிடன்ஸ்
## குறிப்புகள்
# நிகழ்பட ஆட்டத் தொழிற்துறை

**நிகழ்பட ஆட்டத் தொழிற்துறை** என்பது நிகழ்பட விளையாட்டுக்களை விருத்தி செய்யும், சந்தைப்படுத்தும், விற்பனை செய்யும் தொழிற்துறை ஆகும். இன்று திரைப்படம், இசை, நூல்கள் tddfhhg

Tyugi
Hhj
Gyihff
Tyihd
Fyuddtu
Fyuhft
Rtxx
E5uvv
Ytdshm
ன்று நிகழ்பட ஆட்டங்கள் ஒரு முக்கியமான இடத்தை வகிக்கின்றன.

## வரலாறு

நிகழ்பட ஆட்டங்கள் 1970 களின் மத்தியில் அறிமுகமாயின. வளர்ச்சி பெற்ற கணினி தொழில்நுட்பமும், நிகழ்பட ஆட்ட தளங்களும் இன்று இதை ஒரு முக்கிய தொழிற்துறையாக மாற்றி இருக்கின்றன. 2008 அமெரிக்க நிகழ்பட ஆட்டத் துறை 11.7 பில்லியன் பெறுமதி கொண்டதாக உள்ளது.

## முக்கிய நாடுகள்

ஐக்கிய அமெரிக்கா, யப்பான், கனடா, ஐக்கிய இராச்சியம், சுவீடன், யேர்மனி ஆகிய நாடுகள் இத் தொழிற்துறையின் பெரும்பான்மை சந்தையை வைத்துள்ளன.

## நிரல் மொழிகள்

## இவற்றையும் பாக்க

## மேற்கோள்கள்

## வெளி இணைப்புகள்
# லீ மின் ஹோ

| லீ மின் ஹோ |
| --- |
|  |
| பிறப்பு | லீ மின் ஹோ சூன் 22, 1987 (1987-06-22) சியோல், தென் கொரியா |
| தேசியம் | தென் கொரியா |
| பணி | நடிகர் பாடகர் வடிவழகர் |
| செயற்பாட்டுக் காலம் | 2006-இன்று வரை |
| குறிப்பிடத்தக்க படைப்புகள் | பாய்ஸ் ஓவர் பிளவர்ஸ் (2009) |
| உயரம் | 1.87 m (6 அடி 1+1⁄2 அங்) |
| எடை | 71கிலோ |
| விருதுகள் | 31 |
| வலைத்தளம் |
| www.leeminho.kr |

**லீ மின் ஹோ** (ஆங்கிலம்: *Lee Min ho*) (பிறப்பு: ஜூன் 22, 1987) என்பவர் ஒரு தென் கொரியா நாட்டு நடிகர், வடிவழகர் மற்றும் பாடகர் ஆவார். இவருக்கு உலகம் முழுவதும் ரசிகர்கள் உள்ளன என்பது குறிப்பிடத்தக்கது. இவர் பாய்ஸ் ஓவர் பிளவர்ஸ், தி ஹெர்ஸ், சிட்டி ஹண்டர் மற்றும் தி கிங்: ஏடேர்னல் மொணர்ச், பச்சிங்கோ போன்ற பல தொலைக்காட்சி தொடர்களில் நடித்ததன் மூலம் உலக புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.

இவரின் தொலைக்காட்சி வாழ்க்கையின் வெற்றி இவரை ஒரு சிறந்த கொரியன் நட்சத்திரமாக நிலைநிறுத்தியது; இவர் சமூக ஊடகங்களில் அதிகம் பின்தொடரும் தென் கொரிய நடிகர் ஆவார். 2013 இல் ஷாங்காய், மற்றும் 2014 இல் ஹாங்காங்கில் மெழுகு உருவத்தை உருவாக்கிய முதல் கொரியப் பிரபலமாக இவர் ஆவார்.

## ஆரம்பகால வாழ்க்கை

லீ மின் ஹோ ஜூன் 22, 1987ஆம் ஆண்டு சியோலில் பிறந்தார். இவர் சிறுவயதில் ஒரு கால்பந்து விளையாட்டு வீரராக வரவிருப்பி முன்னாள் விளையாட்டுவீரரான சா பும் குன் குழுவில் சேர அழைப்பு வந்தது ஆனால் சர்ந்தர்ப்ப சூழ்நிலை காரணமாக லீயால் செல்ல முடியவில்லை. இவர் உயர்கல்வி படிக்கும் தருணத்தில் நடிப்புத்துறைக்கு வந்தார். இவர் திரைப்படம் மற்றும் கலைப்பிரிவில் கொங்குக் பல்கலைக்கழகத்தில் பட்டம் பெற்றார்.

## திரைப்படங்கள்

* 2008: பப்ளிக் எனிமி ரிட்டர்ன்ஸ்
* 2008: ஆவர் ஸ்கூல் ஈ.டி.
* 2015: கங்கணம் ப்ளுஸ்
* 2016: பவுண்டரி ஹண்டர்ஸ்

## சின்னத்திரை

* 2003: ஷார்ப்
* 2004: நான்ஸ்டாப் 5
* 2005: ரெசிபி ஒப் லவ்
* 2006: சீக்ரெட் கேம்பஸ்
* 2007: மச்கேறேல் ரன்
* 2007: ஐ ஆம் சாம்
* 2008: கெட் அப்
* 2009: பாய்ஸ் ஓவர் பிளவர்ஸ்
* 2010: பெர்சொனால் டேஸ்ட்
* 2011: சிட்டி ஹண்டர்
* 2012: ஃபெய்த்
* 2013: தி ஹெர்ஸ்
* 2016: லெஜண்ட் ஒப் த ப்ளூ சே
* 2022: பச்சிங்கோ

## மேற்கோள்கள்

## வெளி இணைப்புகள்

* Official Korean Website
* Official Japanese Website
# ஈகை

கொடையிலிருந்து வேறுபட்டது **ஈகை** (ஒலிப்பு). திருவள்ளுவர் ஈகைக்கு இலக்கணம் வகுத்துள்ளார்.

*வறியார்க்குஒன்று ஈவதே**ஈகை**; மற்று எல்லாம்*

*குறியெதிர்ப்பை நீரது உடைத்து*

என்னும் குறளில் பதில் உதவி செய்ய முடியாத ஏழைகளுக்குக் கொடுப்பதே ஈகையாகும்; பிற கொடைகள் யாவும் பயன் எதிர்பார்த்துக் கொடுக்கும் தன்மையை உடையது என்கிறார். இதிலிருந்து ஈகை என்பது வறியவர்களுக்கு பதில் உதவி எதிர்பாராது கொடுக்கும் சிறு உதவியே ஈகை எனக் கொள்ளலாம். வறியோர் பசி தீர்த்தலே ஒருவன் தான் செல்வத்தைச் சேர்த்து வைக்கும் இடமென்று சங்ககால மக்கள் எண்ணி வாழ்ந்தனர்.முகம்மது நபி காலத்தில் ஈகைப் பெருநாள் கொண்டாடப்பட்டுள்ளது. முப்பது நாட்கள் நோன்பிருந்து
சிறப்பிக்கும் திருநாளாகும்.

## இவற்றையும் பார்க்க

* திறன்மிகு ஒப்புரவாண்மை

## மேற்கோள்கள்

## வெளி இணைப்புகள்
# யு டான்

| யு டான்  |
| --- |
| பிறப்பு | 28 சூன் 1965 (அகவை 60) |
| படித்த இடங்கள் | * Beijing No. 4 High School
* Beijing Union University
* Beijing Normal University
 |
| [விக்கித்தரவில் தொகு] |

**யு டான்** (யூன் 29, 1965; பெய்சிங், சீனா) சீன பெய்சிங் ரோர்மல் பல்கலைக்கழகப் பேராசிரியர். இவர் கலைத்துறை, திரைப்பட தொலைக்காட்சி ஊடகங்கள் ஆகிய துறைகளில் முக்கிய பொறுப்பில் இருக்கிறார். இவர் சீன செவ்வியல் இலக்கியத்துறையில் முதுநிலை பட்டம் பெற்றவர்.

எளிய முறையில் சிறுகதைகள் மூலம் இவர் சீனாவின் செவ்வியல் கன்பூசியசு மற்றும் Zhuangzi ஆகியோரின் ஆக்கங்களை மீளறிமுகம் செய்வதற்காக இவர் பரவலாக அறியப்படுகிறார்.
# சியூ சின்

| சியூ சின் |
| --- |
| பிறப்பு | (1875-11-08)8 நவம்பர் 1875 Shanyin, Shaoxing, Zhejiang, Qing Dynasty |
| இறப்பு | 15 சூலை 1907(1907-07-15) (அகவை 31) Shanyin, Shaoxing, Zhejiang, Qing Dynasty |
| இறப்பிற்கான காரணம் | Decapitation |
| அரசியல் கட்சி | Guangfuhui Tongmenghui |
| பெற்றோர் | Qiu Xinhou (秋信候) |
| வாழ்க்கைத் துணை | Wang Tingjun (王廷鈞) |
| பிள்ளைகள் | Wang Yuande (王沅德) Wang Guifen (王桂芬) |

|  |  |
| --- | --- |
|  | **இந்தக் கட்டுரை சீன உரையைக் கொண்டுள்ளது.** சரியான ஒழுங்கமைவு ஆதரவில்லையெனில், உங்களுக்கு கேள்விக்குறிகளோ, கட்டங்களோ அல்லது மற்ற குறியீடுகளோ சீன எழுத்துருக்களுக்கு பதிலாக தெரியலாம். |

**சியூ சின்** (Qiu Jin: நவம்பர் 8, 1875 – ஜூலை 15, 1907), (**Xuanqing** (சீனம்: 璿卿; பின்யின்: *Xuánqīng*) and **Jingxiong** (எளிய சீனம்: 竞雄; மரபுவழிச் சீனம்: 競雄; பின்யின்: *Jìngxióng*), sobriquet **Jianhu Nüxia** (எளிய சீனம்: 鉴湖女侠; மரபுவழிச் சீனம்: 鑑湖女俠; பின்யின்: *Jiànhú Nǚxiá*; நேர்பொருளாக "Woman Knight of Mirror Lake"), ஒரு சீனப் புரட்சியாளரும் பெண்ணிய எழுத்தாளரும் கவிஞரும் ஆவார். சிங் அரச மரபை எதிர்த்து செய்த கிளர்ச்சியில் தோல்வி கண்டார். பின்னர் தூகிலிடப்பட்டார். இவர் தேசிய போராட்ட வீராங்கனையாக சீனாவில் மதிக்கப்படுகிறார்.

## இளமை

1875 இல் சீனாவில் ஓர் உயர்குடியில் சின் பிறந்தார். சிறந்த கல்விகற்ற சின் எப்பொழுதும் எழுதுவதையே விரும்பினார். இக்காலத்தில் அவர் பல கருப்பொருட்களில் கவிதைகளை எழுதினார். மலர்கள், பருவகாலங்கள், வரலாற்றுச் சிறப்பு மிக்க இடங்கள், நாட்டு நடவடிக்கைகள் குறித்த மகிழ்வுக் கவிதைகளை அவர் எழுதினார். மேலும் சீனவரலாற்றில் இடம்பெற்ற பெண் போராட்ட வீரர்கள், புரட்சியாளர்கள் ஆகியவர்கள் குறித்து எழுதினார். இவர்களைப் பற்றிய கவிதைகளில் அவர்களுடைய வலிமை, வீரம், அழகு ஆகியவற்றைக் குறித்து எழுச்சிமிகு பாடல்கள் இடம்பெற்றன. அவருடைய ஒரு கவிதை *என்னிடம் சொல்லாதெ பெண் என்பவள் ஆணுக்குப் பயன் தருபவள் என்று* எனத் தொடங்குகிறது. சியூவின் கவிதைகள் அவருடைய தன்னம்பிக்கையையும் அவருடைய பாரம்பரியமிக்க சீனக் கலாச்சாரத்தின் மதிக்கப்படக்கூடிய ஒரு சிறந்த பெண் எழுத்தாளராக வேண்டும் என்ற விருப்பத்தையும் எதிரொளித்தது.

## மேற்கோள்கள்
# சீனப் பொதுவுடமைக் கட்சி

**சீனப் பொதுவுடமைக் கட்சி** (சீபொக) அல்லது **சீனக் கம்யூனிஸ்ட் கட்சி** மக்கள் சீனக் குடியரசின் ஆளும் அரசியல் கட்சியாகும். சீனாவின் அரசியல் சட்டப்படி இக் கட்சியே நாட்டை ஆள முடியும். சீனப் பொதுவுடமைக் கட்சி 1921 ஆம் ஆண்டில் தொடங்கப்பட்டது. குவோமிந்தாங் கட்சியின் ஆட்சியில் இருந்த அன்றைய சீனாவின் தேசிய அரசாங்கத்துக்கு எதிராகப் போரிட்ட இக் கட்சி, சீனப் புரட்சி எனப்படும் புரட்சி மூலம் நாட்டின் ஆட்சியைக் கைப்பற்றியது. 70 மில்லியன் மேலான உறுப்பினர்களைக் கொண்டுள்ள இக் கட்சியே உலகின் இரண்டாவது பெரிய அரசியல் கட்சியாகும்.

## சீன மக்கள் குடியரசில் கட்சியின் பங்கு

சீனப் பொதுவுடமைக் கட்சி மக்கள் சீனாவிலுள்ள மூன்று அதிகார மையங்களுள் ஒன்றாகும். அரச இயந்திரமும், மக்கள் விடுதலைப் படையும் ஏனைய இரண்டு அதிகார மையங்கள். மக்கள் சீனாவில் இக் கட்சி மிகவும் பலம் வாய்ந்ததாகும். சீனாவின் சிறப்பு நிர்வாகப் பகுதிகளான ஹாங்காங், மாக்காவோ ஆகியவற்றுக்கு வெளியே பொதுவுடமைக் கட்சியின் ஆளுகைக்கு உட்பட்ட பகுதிகளில் இது ஒரு கட்சி அரசாகச் செயல்படுகின்றது.

சீனப் பொதுவுடமைக் கட்சியின் கொடி
ஸ்டாலினுக்குப் பிற்பட்ட சோவியத் ஒன்றியத்தில் கட்சியே அரசைக் கட்டுப்படுத்தியது போல அல்லாமல், சீனாவில் கட்சிக்கும் அரசுக்கும் நேரடியான தொடர்பு இல்லை. சீனாவில், ஆட்சி அதிகாரம் அரசு நிலையிலிருந்தே பெறப்படுகின்றது. ஆனால் முக்கிய அரச பதவிகள் அனைத்தையும் கட்சி உறுப்பினர்களே வகிக்கின்றனர். கட்சி தனது ஒழுங்கமைப்புப் பிரிவினூடாகப் பதவி நியமனங்களுக்கு உரியவர்களைத் தீர்மானிக்கின்றது. சட்டத்துக்கு மேலான அதிகாரத்தைக் கொண்ட சோவியத் ஒன்றிய நிலைமைக்கு மாறாக, 1990க்குப் பின்னர் சீனாவில் பொதுவுடமைக் கட்சி சட்டத்துக்குக் கட்டுப்பட்டது ஆகும். இதனால் அது அரசின் அதிகாரத்துக்கும் நாட்டின் அரசியல் சட்டத்துக்கும் கட்டுப்பட்டது ஆகும். அரசு, காவல்துறை மற்றும் இராணுவம் ஆகியவைகளின் முழு கட்டுப்பாடும் சீன கம்யூனிஸ்ட் கட்சியின் கையில் உள்ளது..

## கட்சியின் நூற்றாண்டு விழா

சீனப் பொதுவுடமைக் கட்சி மே 1921-ஆம் ஆண்டில் நிறுவப்பட்டது. 1 சூலை 2021 அன்று இக்கட்சி தனது நூற்றாண்டு விழாக்களை பெய்ஜிங் நகரத்த்தின் தியனன்மென் சதுக்கத்தில் கொண்டாடத் துவங்கியது. நூற்றாண்டு விழாவை துவக்கிப் பேசிய சீன அதிபரும், சீன பொதுவுடமைக் கட்சியின் தலைவருமான சீ சின்பிங், *சீனாவை யாரும் அடிமைபடுத்த முடியாது. அவ்வாறு செய்ய முயல்பவர்கள் ரத்தக்களறியை சந்திப்பார்கள்* என அறைகூவல் விடுத்துள்ளார். மேலும் சீனாவை அடிமைபடுத்தும் காலம் மலையேறி விட்டது என்றும், எந்த நாட்டையும் சீனா அடிமைபடுத்தியது கிடையாது; அடக்கியதும் இல்லை; அடக்குமுறைகளை ஏவியதும் இல்லை என்றார்.

## இதனையும் காண்க

* சீனப் பொதுவுடமைக் கட்சியின் தேசிய பேராயம்
* சீனப் பொதுவுடமைக் கட்சியின் நடுவண் செயற்குழு
* சீனப் பொதுவுடமைக் கட்சியின் அரசியல் பணியகம்
* சீனப் பொதுவுடமைக் கட்சியின் மத்தியக் குழுவின் செயலகம்

## மேற்கோள்கள்

## வெளி இணைப்புகள்

* The Chinese Communist Party
* சீன கம்யூனிஸ்ட் கட்சியின் நூற்றாண்டு விழா
# தகேஷி கனேஷிரோ

| தகேசி கனேசிரோ |
| --- |
|   |
| சீனப் பெயர் | 金城武 |
| Pinyin | Jīnchéng Wǔ (மாண்டரின்) |
| வம்சம் | ஒகினவான், தாய்வான் |
| வேறு பெயர்(கள்) | அனிகி |
| பணி | நடிகர், பாடகர் |
| Genre(s) | மண்டோபோப், கண்டோபோப் |
| Years active | 1992–அறிமுகம் |

**தகேசி கனேசிரோ** (*Takeshi Kaneshiro*) (金城 武, பிறப்பு: 1973 அக்டோபர் 11) இவர் ஓர் சப்பான் நாட்டு நடிகரும் பாடகருமாவார்.

## ஆரம்பகால வாழ்க்கை

கனேசிரோ, 11 அக்டோபர், 1973ஆம் ஆண்டு ஒகினவான், தாய்வான்னில் பிறந்தார். இவரின் தந்தை சப்பான் நாட்டைச் சேர்ந்தவர். இவரின் தந்தை ஒரு தொழிலதிபர். இவருக்கு இரண்டு மூத்த சகோதரர்கள் உண்டு.

## திரைப்பட வாழ்க்கை

இவர் 1993ஆம் ஆண்டு **Executioners** என்ற திரைப்படத்தின் மூலம் அறிமுகமானார். அதைத் தொடர்ந்து டூ டிரேட் டு டை, ஈரோ, லாவெண்டர், டிராகன் உள்ளிட்ட திரைப்படங்களிலும், லவ், கோல்டன் பௌல் போன்ற தொலைக்காட்சி தொடர்களிலும் நடித்தார்.

## வெளி இணைப்புகள்

|  |  |
| --- | --- |
|  | **இந்தக் கட்டுரை சீன உரையைக் கொண்டுள்ளது.** சரியான ஒழுங்கமைவு ஆதரவில்லையெனில், உங்களுக்கு கேள்விக்குறிகளோ, கட்டங்களோ அல்லது மற்ற குறியீடுகளோ சீன எழுத்துருக்களுக்கு பதிலாக தெரியலாம். |

விக்கிமீடியா பொதுவகத்தில்,
 தகேஷி கனேஷிரோ
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் தகேஷி கனேஷிரோ
# அபெர்தீன்

| *அபெர்தீன்* |
| --- |
| திரைப்பட சுவரொட்டி |
| இயக்கம் | பங் ஹோ-சியாங் |
| நடிப்பு | லோயுஸ் கூ ஏறிக் சங் மிரியம் யேயூங் கியி லேயூங் |
| விநியோகம் | ப்ரவௌஸ் பிக்சர்ஸ் |
| வெளியீடு | 24 மார்ச் 2014 (2014-03-24) (ஹாங்காங் பன்னாட்டுத் திரைப்படவிழா) 8 மே 2014 (ஹாங்காங்) |
| ஓட்டம் | 98 நிமிடங்கள் |
| நாடு | ஆங்காங் |
| மொழி | கண்டோநீஸ் |
| மொத்த வருவாய் | ¥9.6 மில்லியன் (சீனா) HK$4.57 மில்லியன் (ஹாங்காங்) |

அபெர்தீன் (சீனமொழி: 香港仔, 曼珠莎華) என்பது ஆங்காங் நாடக திரைப்படமாகும். இப்படத்தை பங் ஹோ-சியாங் இயக்கியுள்ளார். இப்படத்தில் லோயுஸ் கூ, ஏறிக் சங், மிரியம் யேயூங், கியி லேயூங் போன்ற நடிகர்கள் நடித்துள்ளனர். இது 8 மே 2014இல் வெளியிடப்பட்டது.

## மேற்கோள்கள்
# பெங் லியென்

| பெங் லியென் |
| --- |
|  |
| பின்னணித் தகவல்கள் |
| பிறப்பு | நவம்பர் 20, 1962 (1962-11-20) |
| பிறப்பிடம் | யுங்செங் வட்டம், சான்டொங், சீன மக்கள் குடியரசு |
| இசை வடிவங்கள் | சீன நாட்டார், ஓபரா |
| தொழில்(கள்) | பாடகர் |
| இசைத்துறையில் | 1982–நடப்பு |
| இணையதளம் | பெங் லியென்னின் வலைத்தளம் |

**பெங் லியென்**  (Peng Liyuan, எளிய சீனம்: 彭丽媛; மரபுவழிச் சீனம்: 彭麗媛; பின்யின்: *Péng Lìyuán*; பிறப்பு : நவம்பர் 20, 1962) புகழ்பெற்ற சீன நாட்டார் இசைப் பாடகரும் தற்போதைய துணை அரசுத் தலைவர் சீ சின்பிங்கின் இரண்டாவது துணைவியாரும் ஆவார். சீனப் புத்தாண்டு நிகழ்ச்சியாக சீனத் தொலைக்காட்சியில் காட்டப்பட்டு வந்த சிறப்பு நிகழ்ச்சிகளில் பங்கேற்று புகழ்பெற்றவர். நாடெங்கும் நடந்த இசைப்போட்டிகளில் பங்கேற்று பல வெற்றிகளைப் பெற்றவர்.

சின்பிங் சியாமென் நகர துணை மேயராக இருந்த போது, லி யென்னைத் திருமணம் செய்து கொண்டார். சீனாவின் மக்கள் விடுதலைப் படையில் குடிசார் உறுப்பினராக உள்ள இவருக்கு மேஜர் ஜெனரலுக்கு இணையானப் பதவி வழங்கப்பட்டுள்ளது.

## சான்றுகோள்கள்

## வெளி இணைப்புகள்

* (சீனம்)Peng Liyuan's homepage at Sina.com
* Kavanagh, Jim. "Peng Liyuan பரணிடப்பட்டது 2016-03-04 at the வந்தவழி இயந்திரம்." CNN. January 20, 2011.
* "China's Likely Next First Lady is a Famous Singer" New York Times, February 14, 2012
* "China's incoming first lady a challenge for the image makers" by Julie Makinen, *Los Angeles Times* October 21, 2012